Document ID: /roh_data/filtered/fineweb-2-filterrobots_roh.jsonl.gz/25292

Tenor il manader da Puntraschigna turissem, Jan Steiner, n'hajan ins betg stuì far naiv explicit per la cursa. La loipa avess stuì esser pronta questa fin d'emna er or da motivs turistics. La situaziun actuala saja dentant ina gronda sfida. La loipa stoppia esser uschè perfetga sco pussaivel sin 2.5 fin 3.5 kilometers.
Avant in pèr emnas fissi stà pussaivel da far in traject en la Val Roseg en enavos, uss ston ils 120 curridurs esser cuntents cun ils 3.5 kilometers ch'ins vegnia ad empruvar a far.
Sche l'aura na fa betg anc ina giada in stritg tras il quint, vul dir sche las temperaturas van a bass ed i na dat nagina plievgia pli, po la cursa vegnir fatga.